На выставе будзе ўпершыню прадстаўлена калекцыя гітар дырыжора Уладзіміра Мітряева. Сваю калекцыю Уладзімір пачаў збіраць у 2012 годзе, але яго знаёмства з музыкай адбылося яшчэ ў 1965 годзе, калі ён пачаў, будучы школьнікам, іграць у музычнай групе. Уладзімір прымаў удзел у першым біт–фестывале ў Мінску, з 1971 года на прафесійнай сцэне ў Белдзяржфілармоніі, працаваў кіраўніком малых эстрадных калектываў больш за 15 гадоў, у 1986 годзе быў прызнаны лепшым кіраўніком самадзейнага ВІА пры Доме Настаўніка БССР, скончыў Вышэйшыя курсы кіраўнікоў ВІА у Ленінградзе . Апошнія 20 гадоў сумяшчае любоў да музыкі з прадпрымальніцкай дзейнасцю. Вялікую дапамогу калекцыянеру аказаў Сярдзюк Генадзь Віктаравіч, вядомы беларускі рэстаўратар.